en en en es en en en en en en en en en en en az en en en en en fr en en en en en en fr ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml en ml nl ml fr ml nb ml en ml nl ml nl ml nb ml en ml en ml nl ml en ml nl ml nl ml nl ml en ml nl ml en ml nl ml nl ml nl ml nl ml nl ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
സ്ത്രീകളെ ലൈംഗിക അടിമകളാക്കുന്ന ഐഎസ് ഭീകരര്‍
അടിമപ്പാളയത്തില്‍ നിന്നും രക്ഷപ്പെട്ട പെണ്‍കുട്ടി പറഞ്ഞ കഥ
ഖാങ്കെ (ഇറാഖ്): ഡി എ. 15 കാരിയായ ആ പെണ്‍കുട്ടിയെ അങ്ങനെ വിളിക്കാം. ഇസ്‌ളാമിക സ്റ്റേറ്റ് ഭീകരന്മാരുടെ തടവറയില്‍ നിന്നും സാഹസികമായി രക്ഷപ്പെട്ട 5 യസീദി സ്ത്രീകളുടെ സംഘത്തില്‍പ്പെട്ട പെണ്‍കുട്ടിയാണവള്‍.
തങ്ങള്‍ നേരിട്ട ദുരിതങ്ങളെക്കുറിച്ച് വിവരിച്ച സ്ത്രീകള്‍ അവരുടെ പേരുകള്‍ വെളിപ്പെടുത്തരുതെന്ന് അപേക്ഷിച്ചു. അതിന്റെ പേരില്‍ ബന്ധുക്കളെ ഐഎസ് ഭീകരന്മാര്‍ ഉപദ്രവിക്കുമെന്ന ഭയം അവര്‍ക്കുണ്ട്. എന്നാല്‍ തന്റെ പേര്‍ പരസ്യപ്പെടുത്തണമെന്ന് ഈ പെണ്‍കുട്ടി വാശിപിടിച്ചു.  ഒടുവില്‍ യസീദി വംശജനായ ഒരു അഭിഭാഷകന്‍ അവളെ അതില്‍നിന്നും പിന്തിരിപ്പിച്ചു. അവളുടെ പേരിനൊപ്പമുള്ള ഇനിഷ്യലുകളാണ് ഡി എ.
യസീദികള്‍ ഒരു പ്രത്യേക മത വിഭാഗമാണ്. സൊരാഷ്ട്രിയനിസവും ജൂത മതവും ഇസ്ലാമും കൂടി ചേര്‍ന്നുള്ള ഒരു വിശ്വാസസമൂഹമാണത്. എന്നാല്‍ ചെകുത്താനെ ആരാധിക്കുന്ന അവിശ്വാസികള്‍ എന്നാണ് ഇസ്‌ളാമിക സ്റ്റേറ്റ് അവരെ അധിക്ഷേപിക്കുന്നത്. അവര്‍ക്ക് മരണം അല്ലെങ്കില്‍ അടിമത്വം ആണ് ഇസ്ലാമിക് സ്റ്റേറ്റ് വിധിച്ചിട്ടുള്ള ശിക്ഷ.
യസീദി സ്ത്രീകളെയും പെണ്‍കുട്ടികളെയും ഐഎസ് ഭീകരന്മാര്‍ തട്ടിക്കൊണ്ടു പോകുകയാണ്. അവരെ ഐഎസ് ഭീകരന്മാരെ വിവാഹം കഴിക്കുന്നതിന് നിര്‍ബന്ധിക്കുന്നു. പരസ്ത്രീഗമനത്തില്‍ നിന്നും ഐഎസ് പോരാളികളെ സംരക്ഷിക്കുന്നതിന് വേണ്ടിയാണത്രെ ഈ നടപടി. അടിമപ്പാളയങ്ങളില്‍ അവരുടെ വെപ്പാട്ടിമാരായി കഴിയാനാണ് യസീദി സ്ത്രീകളുടെ വിധി.  'അടിമ കമ്പോളത്തില്‍' ഐഎസ് ഭീകരന്മാര്‍ അവരെ ലേലം ചെയ്യുന്നതിന്റെ ദൃശ്യങ്ങള്‍ യുട്യൂബില്‍ പ്രചരിച്ചിരുന്നു. 7000ത്തോളം യസീദികളെ ഐഎസ് ഭീകരന്മാശര്‍ തട്ടിക്കൊണ്ടു പോയിട്ടുണ്ട്. അവരിലേറെയും സ്ത്രീകളും പെണ്‍കുട്ടികളുമാണ്.
സിഞ്ഞാര്‍ മേഖലയില്‍ ഓഗസ് 3നു ഐഎസ് ഭീകരന്മാര്‍ ആക്രമണം തുടങ്ങിയതോടെ യസീദികളുടെ ദുരിതവും തുടങ്ങി. തങ്ങളുടെ ഗ്രാമങ്ങളില്‍ നിന്നും സമീപത്തുള്ള പര്‍വത പ്രദേശങ്ങളിലേക്ക് അവര്‍ കൂട്ടത്തോടെ പലായനം ചെയ്തു.
അങ്ങനെ പലായനം ചെയ്തവരുടെ കൂട്ടത്തിലായിരുന്നു ഡി എ. മാതാപിതാക്കളും അഞ്ചു
സഹോദരിമാരും ഒരു അനന്തരവളും ഉള്‍പ്പെട്ട അവരുടെ സംഘം ഒരു കാറില്‍ സഞ്ചരിക്കവേ ഭീകരന്മാരുടെ പിടിയിലായി. അവരുടെ പാത അടച്ച ഭീകരന്മാീര്‍ അവരെ വളഞ്ഞു പിടിക്കുകയായിരുന്നു. മറ്റ് നിരവധി കുടുംബങ്ങളെയും അവര്‍ക്കൊപ്പം ഭീകരന്മാകര്‍ പിടികൂടി. അവിടെ അവര്‍ പുരുഷന്മാരെയും ആണ്‍കുട്ടികളെയും സ്ത്രീകളില്‍ നിന്നും വേര്‍പെടുത്തി. അതിനുശേഷം വിവാഹം കഴിച്ചിട്ടില്ലാത്ത സ്ത്രീകളെയും മുതിര്‍ന്ന  പെണ്‍കുട്ടികളെയും പ്രത്യേകം കൊണ്ടുപോയി.
അപ്പോള്‍ അമ്മയുടെ കയ്യില്‍ പിടിമുറുക്കിക്കൊണ്ട് ഡി എ കരയാന്‍ തുടങ്ങി. ഒരു ഐ എസ് ഭീകരന്‍ അവളെ ക്രൂരമായി മര്‍ദ്ദിക്കുകയും തലക്കുനേരെ കൈത്തോക്ക് ചൂണ്ടുകയും ചെയ്തു. കൊന്നുകളയാതിരിക്കാന്‍ വേണ്ടി അവര്‍ക്കൊപ്പം പോകുന്നതിനു അമ്മ അവളെ ഉപദേശിച്ചു. മറ്റ് നിരവധി പെണ്‍കുട്ടികള്‍ക്കൊ പ്പം ഡി എ യേയും അവളുടെ രണ്ടു സഹോദരിമാരേയും . ഒരാള്‍ക്കു  19 വയസ്സും മറ്റൊരാള്‍ക്ക്  12 വയസുമായിരുന്നു പ്രായം മൂന്നു ബസുകളിലായി ഇസ്‌ളാമിക സ്റ്റേറ്റ് ശക്തികേന്ദ്രമായ മോസൂളിലേക്ക് കൊണ്ട് പോയി.
അവിടെ ഒരു വീട്ടില്‍ ഡി എ യും സഹോദരിമാരും 9 ദിവസങ്ങള്‍ കഴിച്ചുകൂട്ടി. അവരുടെ സമീപഗ്രാമങ്ങളില്‍ നിന്നുമുള്ള മറ്റ് നിരവധി സ്ത്രീകളും പെണ്‍കുട്ടികളും ഒപ്പമുണ്ടായിരുന്നു. പിന്നീട് അവരെ ഒരു മൂന്നു നില കെട്ടിടത്തിലേക്ക് കൊണ്ടുപോയി. നൂറു കണക്കിനു തടവുകാരെക്കൊണ്ട് അവിടം നിറഞ്ഞിരുന്നു. ഒരു ക്ലിയറിങ് ഹൗസ് പോലെയാണത് പ്രവര്‍ത്തിച്ചത്. അവിടെയെത്തുന്ന ഐഎസ് ഭീകരന്മാര്‍ അവര്‍ക്കാവശ്യമുള്ള സ്ത്രീകളെയുംകൊണ്ടുപോകും. താഴെ റാങ്കിലുള്ളവര്ക്ക് ഒരു സ്ത്രീയെ മാത്രമേ കൊണ്ടുപോകാന്‍ കഴിഞ്ഞിരുന്നുള്ളൂ. മുകളിലുള്ള റാങ്കുകാര്‍ ഒന്നിലധികം പേരെ കൊണ്ട് പൊയ്‌ക്കൊണ്ടിരുന്നു.
ഒരു താടിമീശക്കാരനായിരുന്നു ഡി എയെ കൊണ്ടുപോകാന്‍ എത്തിയത്. അയാള്‍ക്കൊപ്പം പോകുന്നതിനു വിസമ്മതിച്ച അവള്‍ മൂത്ത സഹോദരിയെ കെട്ടിപ്പിടിച്ചു നിന്നു. അപ്പോഴാണ് സഹോദരിയുടെ കഴുത്തിന്  നേര്‍ക്ക്  ഒരു കത്തി നീളുന്നത് അവള്‍ കണ്ടത്. 12 വയസ്സുള്ള സഹോദരി ഇതെല്ലാം കണ്ട് സ്തംഭിച്ചു നിന്നു പോയി. വികാരങ്ങളെല്ലാം കൈവിട്ടുപോയിരുന്ന അവള്‍ക്ക് ഒന്നു കരയാന്‍പോലും തോന്നിയില്ലെന്ന്  ഡി എ പറയുന്നു. സഹോദരിമാരെ ഏറ്റവും അവസാനമായി  അവള്‍ കണ്ടത് അപ്പോഴായിരുന്നു.
അടുത്ത ഏതാനും ആഴ്ചകള്‍ക്കുള്ളില്‍ 8 തവണകൂടി മറ്റ് സ്ഥലങ്ങളിലേക്ക് അവള്‍ക്ക് പോകേണ്ടിവന്നു. അടിമകളാക്കപ്പെട്ട പെണ്‍കുട്ടികളുടെ ചെറിയ സംഘങ്ങളും ഒപ്പമുണ്ടാകും. അടിമ സമ്പ്രദായത്തെ ന്യായീകരിക്കുകയാണ് ഇസ്‌ളാമിക സ്റ്റേറ്റ്. ശരിയത്ത് നിയമപ്രകാരമാണ് അത് ചെയ്യുന്നതെന്നും അവരുടെ ഓണ്‍ലൈന്‍ ഇംഗ്ലിഷ് മാസികയില്‍ കഴിഞ്ഞ മാസം പ്രസിദ്ധീകരിച്ച ഒരു ലേഖനത്തില്‍ പറയുന്നു. സിഞ്ഞാര്‍ ഓപ്പറേഷനില്‍ പിടികൂടിയ അടിമകളില്‍ അഞ്ചിലൊന്ന് പേരെ യുദ്ധത്തില്‍ സംഭവിച്ച നാശത്തിനുള്ള നികുതിയെന്ന നിലയില്‍ ഇസ്‌ളാമിക സ്റ്റേറ്റ് അധികാരികള്ക്ക്  കൈമാറിയെന്നും മറ്റുള്ളവരെ ഐഎസ് ഭടന്മാര്‍ക്കി ടയില്‍ വീതിച്ചുവെന്നും അതില്‍ പറഞ്ഞു.
സിറിയന്‍ അതിര്‍ത്തി  കടന്നവള്‍ പോയി. റാക്കാ പട്ടണത്തിന് സമീപം താമസിച്ച ഒരു വീട്ടിലെ അനുഭവം ഡി എ പറഞ്ഞു.  പെണ്‍കുട്ടികളെ കൈമാറുന്ന ഒരു വാണിജ്യ കേന്ദ്രമായിട്ടായിരുന്നു അവിടം പ്രവര്‍ത്തിച്ചത്. അവിടെ ഇസ്‌ളാമിക സ്റ്റേറ്റ് ഭീകരന്മാര്‍ ഒത്തുകൂടുകയും വിലപേശുകയും പണം കൈമാറുകയും ചെയ്തു. അത് ലേലം വിളി തന്നെയായിരുന്നുവെന്ന് ഡി എ പറയുന്നു.
ആ കെട്ടിടത്തിനുള്ളില്‍ പെണ്‍കുട്ടികളുടെ വസ്ത്രങ്ങള്‍ ഊരി മാറ്റുകയും കുളിപ്പിക്കുകയും ചെയ്തശേഷം യാഥാസ്ഥിതികമായ ഇസ്‌ളാമിക വേഷങ്ങള്‍ ധരിപ്പിച്ചു. അവരില്‍ ചില പെണ്‍കുട്ടികള്‍ക്ക് 11 വയസ് മാത്രമായിരുന്നു പ്രായം.
റാക്കയില്‍ തന്നെ മറ്റൊരു വീട്ടില്‍ താമസിക്കുമ്പോള്‍ മറ്റ് 5 പെണ്‍കുട്ടികള്‍ക്കൊപ്പം രക്ഷപ്പെടാന്‍ ഡി എ ശ്രമിച്ചു. പക്ഷേ പരാജയപ്പെട്ടു. സംഘത്തിന്റെ നേതാവെന്ന നിലയില്‍ അവള്‍ക്ക് ക്രൂരമായ മര്‍ദ്ദനങ്ങളും തടവ് ശിക്ഷയും സഹിക്കേണ്ടിവന്നു.
മറ്റൊരു ജിഹാദിക്കവള്‍ കൈമാറ്റം ചെയ്യപ്പെട്ടു. അവിടെ മറ്റ് പെണ്‍കുട്ടികള്‍ക്കൊപ്പം അവളെ ഒരു മുറിയില്‍ അടച്ചിട്ടു. വീടിന്റെ മറ്റൊരു ഭാഗത്ത് താമസിപ്പിച്ചിട്ടുള്ള പെണ്‍കുട്ടികളെ  സമയാസമയങ്ങളില്‍ ലൈംഗിക വേഴ്ചക്കായി കൊണ്ട് പോകുന്നതിന്റെ ശബ്ദങ്ങള്‍ അവര്‍ക്ക് കേള്‍ക്കാന്‍ കഴിയുമായിരുന്നു. പലപ്പോഴും ഒന്നിലേറെപേരുടെ ബലാല്‍സംഗത്തിന് പെണ്കുകട്ടികള്‍ ഇരയായി.
ആ ആഴ്ചയുടെ അവസാനം തന്നോടൊപ്പമുള്ള എല്ലാവരെയും ആ ജിഹാദിയെ വിവാഹം കഴിക്കുന്നതിന് നിര്‍ബന്ധിക്കുമെന്ന അറിയിപ്പുണ്ടായി. ആത്മഹത്യ ചെയ്താലോ എന്നു ഡി എ ചിന്തിച്ചു. പിന്നീട് രക്ഷപ്പെടാന്‍ ഒരു ശ്രമംകൂടി നടത്തി. മറ്റൊരു പെണ്‍കുട്ടിക്കൊപ്പം ചെറിയോരു ജനലില്‍ക്കൂടി നുഴഞ്ഞിറങ്ങി ഇരുട്ടിലെക്കൊടി രക്ഷപ്പെട്ടു. ഗ്രാമപ്രദേശത്തെ ഒരു വീട്ടില്‍ അവര്‍ ചെന്നെത്തി. വാതിലില്‍ മുട്ടി വിളിച്ചു. ചെറുപ്പക്കാരനായ ഒരു അറബിയായിരുന്നു വാതില്‍  തുറന്നത്. അവരോടു അയാള്‍ സഹതാപം കാട്ടി. ഒരു കുര്ദിുഷ് കുടുംബത്തിലേക്ക് അയാള്‍ അവരെ കൊണ്ട് പോയി. അവിടെ വെച്ചു ഡി എ യുടെ സഹോദരനെ ബന്ധപ്പെട്ടു. രണ്ടു പെണ്കുാട്ടികളുടെയും വീട്ടുകാരെ സിറിയയിലെ കുര്‍ദിഷ് മേഖലയില്‍ ബന്ധപ്പെടുന്നതിനുള്ള ക്രമീകരണങ്ങള്‍ ചെയ്തു. ഡി എ യേ സഹോദരന്മാരെ ഏല്‍പ്പിച്ചു. ഈ സഹായത്തിന് പ്രത്യുപകാരമായി അറബിക്ക് ഓരോ വീട്ടുകാരും 3700 ഡോളര്‍ വീതം നല്‍കണമെന്നായിരുന്നു കരാര്‍. (പണം നല്‍കിയതിന്റെയും ഇസ്‌ളാമിക സ്റ്റേറ്റ് നിയന്ത്രണത്തിലുള്ള പ്രദേശത്ത് നിന്നും രക്ഷപ്പെട്ട മാര്‍ഗങ്ങളെക്കുറിച്ചും ഉള്ള വിശദാംശങ്ങള്‍ പ്രത്യേകമായ കാരണങ്ങളാല്‍ വെളിപ്പെടുത്തിയില്ല)
തടവിലാക്കപ്പെട്ട യസിദി പെണ്‍കുട്ടികളെ രക്ഷിക്കുന്നത് ലാഭകരമായ ഒരു കുടില്‍ വ്യവസായമായി മാറിയിട്ടുണ്ടെന്നാണ് റിപ്പോര്‍ട്ടുകള്‍ സൂചിപ്പിക്കുന്നത്. സിറിയയിലെ അലെപ്പോയില്‍ തടവിലാക്കപ്പെട്ട 19കാരിയായ തന്റെ മകളെ മോചിപ്പിക്കുന്നതിന് യസിദിയായ ഒരു പോലീസ് ഓഫീസര്‍ ഇടനിലകാരനായി പ്രവര്‍ത്തിച്ച ഒരു കള്ളക്കടത്തുകാരന് 15000 ഡോളര്‍ കൊടുത്തു.
തങ്ങള്‍ മാനഭംഗത്തിനിരയായിട്ടില്ലെന്നാണ് രക്ഷപ്പെട്ട 5 പേരും പറയുന്നതു. ലൈംഗികമായ കടന്നാക്രമണത്തെ ചെറുക്കേണ്ടിവന്നുവെന്ന് ഒരു  സ്ത്രീ പറഞ്ഞു.
എന്നാല്‍ ബാലാസംഗത്തിന് വിധേയരായ ഒരു സ്ത്രീയും, പ്രത്യേകിച്ചും അപരിചതരോട്, അത് സമ്മതിക്കുകയില്ലെന്ന് യസിദി സ്ത്രീകളുടെ സംരക്ഷണ ചുമതലയെറ്റെടുത്തിട്ടുള്ള ഇറാക്ക് പാര്‍ലമെന്റിലെ മുന്‍ അംഗമായ അമെന്ന സയീദ് പറഞ്ഞു. ലജ്ജയാണ് അതിനു അവരെ അനുവദിക്കാത്തത്. അതവരെ ആത്മഹത്യയിലേക്കുപോലും തള്ളിവിടും. എന്തായാലും ഇതിനകം രക്ഷപ്പെട്ടെത്തിയ 150 യസിദികളില്‍ ആത്മഹത്യ ശ്രമങ്ങളൊന്നുമുണ്ടായിട്ടില്ല.
യസിദികളെ തട്ടിക്കൊണ്ടു പോകുന്നതും കൊലപ്പെടുത്തുന്നതും മാനവരാശിക്കെതിരായ കുറ്റ കൃത്യമായി കണക്കാക്കണമെന്ന് ഹ്യൂമന്‍ റൈറ്റ്‌സ് വാച്ച് ആവശ്യപ്പെടുന്നു.
ഡി എ യുടെ മാതാപിതാക്കളും സഹോദരിമാരും അനന്തരവളും അവര്‍ ജീവിച്ചിരിപ്പുണ്ടെങ്കില്‍  ഇപ്പൊഴും ഐഎസ് തടവില്‍ തന്നെ കഴിയുകയായിരിക്കും.
അവരുടെ അസാന്നിധ്യം ഡി എ യെ ഏകയാക്കുന്നു. പകല്‍ സമയത്ത് ബന്ധുക്കളും ദുരിതാശ്വാസ പ്രവര്‍ത്തകരും ടെലിവിഷനുമൊക്കെ അവള്‍ക്ക് കൂട്ടിനുണ്ട്. എന്നാല്‍ രാത്രിയില്‍ അവള്‍ തനിച്ചാകുമ്പോള്‍ വേദനിപ്പിക്കുന്ന ഓര്‍മ്മകളില്‍ അവള്‍ പുളയുകയാണ്.
comments powered by Disqus. comments powered by Disqus
എന്‍ ഇ ബാലറാമിന്റെ ജീവിതത്തിലെ ഏറെ അറിയാത്തൊരേട്
കലാം ആധുനിക ഇന്ത്യയുടെ പ്രതിരൂപം
ജന്മദേശം നഷ്ടപ്പെട്ട ഒരു സമൂഹം
വികസനം, അത് മര്‍ത്യമനസിന്‍ അതിരില്‍ നിന്ന്
ജയകാന്തന്‍: സാധാരണ കഥാപാത്രങ്ങളും അസാധാരണ കഥകളും
ഒരു നാടു കേഴുന്നു; ഒരു ഓഫീസര്‍ക്കായി
ബക്കിങ്ഹാം കൊട്ടാരത്തിനു തലവേദനയായി ലൈംഗീകാപവാദം
ഐഎസില്‍ നിന്നും രക്ഷപ്പെട്ട കുട്ടിപ്പടയാളികള്‍
യുഎസ്, ക്യുബ ബന്ധങ്ങളിലെ വഴിത്തിരിവ്
ദുബൈ ഒരുങ്ങുന്നു വിമാനത്താവള വിസ്മയത്തിന്
സ്ത്രീകളെ ലൈംഗിക അടിമകളാക്കുന്ന ഐഎസ് ഭീകരര്‍
All rights Reserved 2017 © Kerala Malar